સરકારના જણાવ્યા પ્રમાણે દેશની પૂર્વ સરહદે સેના માટે એલર્ટનું લેવલ વધારી દીધું છે. આ ઘટનાક્રમ એવા સમયે થયો છે જ્યારે છેલ્લા એક મહિના કરતાં વધુ સમયથી ડોકલામને લઇને ભારત અને ચીન વચ્ચેનો વિવાદ વધુને વધુ વકરી રહ્યો છે. સંરક્ષણ નિષ્ણાતોના જણાવ્યા પ્રમાણે ૪પ,૦૦૦ જેટલા સૈનિકો યુદ્ધ અભ્યાસ પણ પૂરો કરી ચૂકયા છે. ખાસ કરીને પર્યાવરણને અનુકૂળ થવાની કવાયત ચાલી રહી છે. ૯,૦૦૦ ફૂટની ઊંચાઇએ તહેનાત જવાનોને ૧૪ દિવસ સુધી વાતાવરણ સાથે અનુકૂળ થવાની પ્રક્રિયામાંથી પસાર થવું પડે છે.